Document ID: 32004R0749

Κανονισμός (ΕΚ) αριθ. 749/2004 της Επιτροπής
της 22ας Απριλίου 2004
για τη θέσπιση μεταβατικών μέτρων όσον αφορά το γάλα κατανάλωσης που παράγεται στην Εσθονία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τη συνθήκη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το άρθρο 2 παράγραφος 3,
την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως την παράγραφο 1 του άρθρου 41,
Εκτιμώντας τα ακόλουθα:
(1) Άνω του 90 % του γάλακτος κατανάλωσης που παράγεται στην Εσθονία έχει περιεκτικότητα σε λιπαρές ουσίες 2,5 %, γεγονός που σημαίνει ότι δεν συμμορφώνεται με τις απαιτήσεις του άρθρου 3 παράγραφος 1 στοιχείο β) του κανονισμού (ΕΚ) αριθ. 2597/97 του Συμβουλίου, της 18ης Δεκεμβρίου 1997, περί συμπληρωματικών κανόνων της κοινής οργάνωσης αγοράς στον τομέα του γάλακτος και των γαλακτοκομικών προϊόντων όσον αφορά το γάλα κατανάλωσης(1).
(2) Συνεπώς, για να διευκολυνθεί η μετάβαση προς την πλήρη εφαρμογή του κανονισμού (ΕΚ) αριθ. 2597/97, είναι αναγκαίο να θεσπιστούν μεταβατικά μέτρα που θα επιτρέπουν τη διανομή και την πώληση στην Εσθονία γάλακτος που παράγεται στην Εσθονία, με περιεκτικότητα σε λιπαρές ουσίες 2,5 %.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση του άρθρου 3 παράγραφος 1 στοιχείο β) του κανονισμού (ΕΚ) αριθ. 2597/97, το γάλα κατανάλωσης που παράγεται στην Εσθονία με περιεκτικότητα σε λιπαρές ουσίες 2,5 % επιτρέπεται να διανέμεται ή να πωλείται στην Εσθονία σύμφωνα με το άρθρο 2 παράγραφος 1 του εν λόγω κανονισμού.
Άρθρο 2
Ο παρών κανονισμός αρχίζει να ισχύει υπό την επιφύλαξη και από την ημερομηνία έναρξης ισχύος της συνθήκης προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας.
Εφαρμόζεται έως τις 30 Απριλίου 2007.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Απριλίου 2004.

Labels: 18
17
6